2016.gada Noteikumi Nr.\_\_\_\_

Rīgā (prot. Nr.\_\_\_ \_\_.§)

**Darbības programmas "Izaugsme un nodarbinātība" 8.5.2. specifiskā atbalsta mērķa "Nodrošināt profesionālās izglītības atbilstību Eiropas kvalifikācijas ietvarstruktūrai" īstenošanas noteikumi**

Izdoti saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktu

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.5.2. specifisko atbalsta mērķi "Nodrošināt profesionālās izglītības atbilstību Eiropas kvalifikācijas ietvarstruktūrai" (turpmāk – specifiskais atbalsts);
   2. specifiskā atbalsta mērķi;
   3. specifiskā atbalsta pieejamo finansējumu;
   4. prasības Eiropas Sociālā fonda projekta (turpmāk – projekts) iesniedzējam un projekta sadarbības partneriem;
   5. atbalstāmo darbību un izmaksu attiecināmības nosacījumus;
   6. vienkāršoto izmaksu piemērošanas nosacījumus un kārtību;
   7. vienošanās par projekta īstenošanu vienpusēja uzteikuma nosacījumus.
2. Specifiskā atbalsta mērķis ir pilnveidot profesionālās izglītības saturu un saskaņā ar Latvijas kvalifikācijas ietvarstruktūru aktualizēt un izstrādāt profesiju standartus un profesionālās kvalifikācijas prasības, izstrādāt profesionālās kvalifikācijas eksāmenu saturu, ieviešot izglītības programmu modulāro pieeju un nodrošinot nepieciešamos mācību līdzekļus programmu kvalitatīvai īstenošanai, tādā veidā pilnveidojot nozaru kvalifikāciju sistēmu.
3. Specifiskā atbalsta mērķa grupa ir valsts pārvaldes iestādes, kas atbildīgas par izglītības satura izstrādi un pārraudzību, profesionālās izglītības iestādes un koledžas, kuras īsteno sākotnējās profesionālās izglītības programmas.

1. Specifiskā atbalsta plānotais kopējais attiecināmais finansējums ir 12 936 510 *euro*, tai skaitā Eiropas Sociālā fonda finansējums  10 996 033 *euro* un valsts budžeta līdzfinansējums 1 940 477 *euro*.
2. Pieejamais kopējais attiecināmais finansējums vienošanās par projekta īstenošanu slēgšanai, paredzot iznākuma rādītāju un rezultāta rādītāju plānojumu atbilstoši šo noteikumu 9.1. un 9.2.apakšpunktā noteiktajam apjomam, ir 12 132 050 *euro*, tai skaitā Eiropas Sociālā fonda finansējums  10 312 242 *euro*, valsts budžeta līdzfinansējums 1 819 808 *euro*.
3. Maksimālais attiecināmais Eiropas Sociālā fonda finansējuma apmērs nepārsniedz 85 procentus no kopējā projekta attiecināmā finansējuma.
4. Specifiskā atbalsta ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām, un ir radušās ar šo noteikumu spēkā stāšanās dienu.
5. Specifiskā atbalsta projekta maksimālā attiecināmo izmaksu kopsumma ir 12 132 050 *euro.* No 2019.gada 1.janvāra atbildīgā iestāde pēc Eiropas Komisijas lēmuma var ierosināt palielināt specifiskā atbalsta projektā noteikto attiecināmo izmaksu kopsummu līdz 12 936 510 *euro*, ievērojot šo noteikumu 5.punktā minēto finansēšanas avotu proporcionālo sadalījumu.
6. Specifiskā atbalsta mērķi sasniedz, īstenojot šo noteikumu 20.punktā minētās atbalstāmās darbības un līdz 2021.gada 31.decembrim sasniedzot šādus uzraudzības rādītājus:
   1. iznākuma rādītājus:
      1. profesiju standartu un profesionālās kvalifikācijas pamatprasību skaits, kuru izstrādei piešķirts Eiropas Sociālā fonda atbalsts – 160, tai skaitā 90 līdz 2018.gada 31.decembrim;
      2. modulāro profesionālās izglītības programmu skaits, kuru izstrādei piešķirts Eiropas Sociālā fonda atbalsts – 184, tai skaitā 10 līdz 2018.gada 31.decembrim;
   2. rezultāta rādītāju: atbalstīto un apstiprināto profesiju standartu un profesionālās kvalifikācijas pamatprasību skaits – 160, tai skaitā 90 līdz 2018.gada 31.decembrim;
   3. finanšu rādītāju: līdz 2018.gada 31.decembrim sertificēti izdevumi 5 821 430 *euro*  apmērā;
7. Specifisko atbalstu īsteno ierobežotas projektu iesniegumu atlases veidā.
8. Specifisko atbalstu īsteno vienā projektu iesniegumu atlases kārtā par visu specifiskajam atbalstam pieejamo finansējumu.
9. Specifiskā atbalsta īstenošanā atbildīgās iestādes funkcijas pilda Izglītības un zinātnes ministrija (turpmāk – atbildīgā iestāde).

1. **Prasības projekta iesniedzējam un sadarbības partnerim**
2. Projekta iesniedzējs specifiskā atbalsta ietvaros ir valsts pārvaldes iestāde, kas ir atbildīga par izglītības satura izstrādi un pārraudzību – Valsts izglītības satura centrs, kas pēc tam, kad ir noslēgta vienošanās par projekta īstenošanu, ir arī Eiropas Sociālā fonda finansējuma saņēmējs.
3. Projekta iesniedzējs projekta iesniegumāiekļauj informāciju par projekta iekšējo vadības un kontroles sistēmu, lai nodrošinātu sekmīgu projekta īstenošanu, mērķu sasniegšanu un projektam piešķirto līdzekļu lietderīgu un efektīvu izlietošanu, tai skaitā paredzot funkciju, kuras finansējuma saņēmējs pilda projekta īstenošanā, nodalīšanu no iestādes pamatfunkciju izpildes un sadarbības regulējumu ar šo noteikumu 15.punktā minētajiem sadarbības partneriem, kā arī aprakstot, kādas darbības un uzraudzības instrumenti ir plānoti vai ieviesti projekta iesniedzēja iestādē šādos procesos:
   1. finanšu līdzekļu plūsmas plānošanā un kontrolē, to uzskaites nodalīšanā katrā sadarbības partnera grāmatvedības uzskaitē un finanšu pārskatu ticamības nodrošināšanā;
   2. iepirkumu organizēšanā un sadarbības partneru dalībā to veikšanā (ja attiecināms);
   3. projekta maksājumu pieprasījumu un projekta grozījumu sagatavošanā un iesniegšanā, tai skaitā datu pilnīguma un atbilstības pārbaudē;
   4. informācijas, dokumentu un atskaišu apritē;
   5. projekta saturiskās vadības un uzraudzības procesu pārskatāmībā.
4. Finansējuma saņēmējs projektu īsteno sadarbībā ar šādiem sadarbības partneriem:
   1. Latvijas Darba Devēju konfederāciju (turpmāk – LDDK) šo noteikumu 20.2. un 20.8.apakšpunktā minēto atbalstāmo darbību īstenošanā;
   2. Latvijas Brīvo arodbiedrību savienību (turpmāk – LBAS) šo noteikumu 20.2. un 20.8.apakšpunktā minēto atbalstāmo darbību īstenošanā;
   3. Lauksaimnieku organizāciju sadarbības padomi (turpmāk – LOSP) šo noteikumu 20.2. un 20.8.apakšpunktā minēto atbalstāmo darbību īstenošanā;
   4. Izglītības kvalitātes valsts dienestu (turpmāk – IKVD) šo noteikumu 20.3. 20.4. un 20.5.apakšpunktā minēto atbalstāmo darbību īstenošanā.
5. Projekta iesniedzējam ir pienākums projekta iesniegumā pamatot sadarbības partneru izvēli, norādot konkrēto sadarbības partneru iesaistes mehānismu, nepieciešamību un to kompetences atbilstību plānotajām atbalstāmajām darbībām, kā arī ar katru sadarbības partneri noslēgt sadarbības līgumu par sadarbību atbalstāmo darbību īstenošanā. Sadarbības līgumā iekļauj informāciju saskaņā ar normatīvo aktu par kārtību, kādā Eiropas Savienības struktūrfondu un Kohēzijas fondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā, un vismaz šādus nosacījumus:
   1. kārtību, kādā no sadarbības partnera atgūst neatbilstoši veiktos izdevumus;
   2. maksājumu veikšanas kārtību šo noteikumu 20.punktā noteikto atbalstāmo darbību īstenošanai un attiecināmo tiešo un netiešo izmaksu segšanai;
   3. sadarbības partnera īstenojamās atbalstāmās darbības un to apjomu;
   4. pārskatu un citu informācijas iesniegšanas kārtību un termiņus.
6. Finansējuma saņēmējs pirms sadarbības līguma ar sadarbības partneriem noslēgšanas attiecīgo sadarbības līguma projektu saskaņo ar Izglītības un zinātnes ministriju.
7. Projekta iesniedzējs sagatavo un uzaicinājumā noteiktajā termiņā iesniedz sadarbības iestādē projekta iesniegumu atbilstoši specifiskā atbalsta projektu iesniegumu atlases nolikuma prasībām.
8. Finansējuma saņēmējs ir atbildīgs par sadarbības partnera pienākumu izpildi projekta īstenošanā un sadarbības partnera īstenotajām funkcijām projektā, tai skaitā novēršot dubultā finansējuma risku.
9. **Atbalstāmās darbības un izmaksas**
10. Specifiskā atbalsta ietvaros ir atbalstāmas šādas darbības:
    1. nozaru kvalifikāciju sistēmas pilnveide, veicot nozaru izpēti un pilnveidojot nozaru kvalifikāciju struktūru;
    2. profesiju standartu un profesionālās kvalifikācijas prasību izstrāde, lai nodrošinātu vienoto Eiropasprofesionālās izglītības kvalitātes rādītāju ieviešanu un atzīšanu;
    3. profesionālās kvalifikācijas eksāmenu satura un sasniedzamo rezultātu novērtēšanas metodikas izstrāde atbilstoši Latvijas kvalifikācijas ietvarstruktūrai, Eiropas kredītpunktu sistēmai profesionālās izglītības jomā (ECVET) un Eiropas kvalitātes nodrošināšanas pamatprincipu ietvarstruktūrai profesionālajā izglītībā (EQAVET);
    4. modulāro profesionālās izglītības programmu izstrāde un ieviešana, tai skaitā to atbilstības Latvijas kvalifikācijas ietvarstruktūrai un Eiropas kvalitātes nodrošināšanas pamatprincipu ietvarstruktūrai izvērtēšana, atbalstot mūžizglītības un profesionālo kompetenču programmu nodrošināšanu, katrā modulārajā profesionālās izglītības programmā iekļaujot komponentes („iniciatīva un uzņēmējdarbība”, „sabiedrības un cilvēka drošība”, „informācijas un komunikācijas tehnoloģijas”, ”sociālās un pilsoniskās prasmes”, „valodas, kultūras izpratne un izpausme”) vai integrējot tās profesionālās izglītības saturā;
    5. mācību līdzekļu, tai skaitā digitālo mācību līdzekļu, un metodisko materiālu, kā arī novērtēšanas materiālu un darba vidē balstītas profesionālās izglītības ieviešanai nepieciešamo mācību līdzekļu izstrāde, iegāde un publiskošana, un atbilstības Latvijas kvalifikācijas ietvarstruktūrai izvērtēšana, kā arī simulācijas iekārtu (informācijas tehnoloģiju programmas, speciāli aprīkotas iekārtas reālas darbības aizstāšanai, atspoguļojot galvenās īpašības vai uzvedību izvēlētai fiziskai vai abstraktai sistēmai vai procesam) iegāde;
    6. projekta vadība un īstenošanas nodrošināšana;
    7. informācijas un publicitātes pasākumi par projekta īstenošanu;
    8. ekspertīzes nodrošināšana šo noteikumu 20.3., 20.4. un 20.5.apakšpunktā izstrādātajiem materiāliem.
11. Specifiskā atbalsta ietvaros ir attiecināmas šādas izmaksas:

21.1. tiešās attiecināmās izmaksas;

21.2. netiešās attiecināmās izmaksas;

21.3. neparedzētie izdevumi.

1. Šo noteikumu 21.1.apakšpunktā minētās tiešās attiecināmās izmaksas ietver šādas izmaksu pozīcijas:
   1. tiešās attiecināmās personāla izmaksas:
      1. projekta vadības personāla atlīdzības izmaksas (izņemot virsstundas) atbilstoši Valsts un pašvaldību institūciju amatpersonu un darbinieku atlīdzības likumā noteiktajam šo noteikumu 20.6. un 20.7.apakšpunktā minēto atbalstāmo darbību īstenošanai. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;
      2. projekta īstenošanas personāla atlīdzības izmaksas (izņemot virsstundas) atbilstoši Valsts un pašvaldību institūciju amatpersonu un darbinieku atlīdzības likumā noteiktajam šo noteikumu 20.2., 20.3., 20.4., 20.5. un 20.8.apakšpunktā minēto atbalstāmo darbību īstenošanai, tostarp ievērojot šādus nosacījumus:
         1. ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;
         2. kompensācija LDDK, LBAS un LOSP par projekta īstenošanas personāla atlīdzības izmaksām šo noteikumu 20.2.apakšpunktā minēto atbalstāmo darbību īstenošanai atbilstoši vadošās iestādes saskaņotai vienas vienības izmaksu metodikai;
         3. kompensācija LDDK, LBAS un LOSP par projekta īstenošanas personāla atlīdzības izmaksām šo noteikumu 20.8.apakšpunktā minēto atbalstāmo darbību īstenošanai;
   2. pārējās projekta īstenošanas izmaksas:

22.2.1. jaunradītu darbavietu vai esošo darba vietu atjaunošanai nepieciešamās aprīkojuma (biroja mēbeles un tehnika, datorprogrammas un licences) iegādes vai īres izmaksas šo noteikumu 20.6.apakšpunktā minētās atbalstāmās darbības īstenošanai. Darba vietu aprīkojuma iegādes vai īres izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darba vietai visā projekta īstenošanas laikā (gadījumos, ja projekta vadības un īstenošanas personāls ir nodarbināts normālo darba laiku, darba vietas aprīkojuma iegādes izmaksas ir attiecināmas 100 procentu apmērā; gadījumā, ja projekta vadības un īstenošanas personāls ir nodarbināts nepilnu darba laiku vai daļlaiku, darba vietas aprīkojuma iegādes izmaksas ir attiecināmas proporcionāli slodzes procentuālajam sadalījumam);

22.2.2. iekšzemes komandējumu un dienesta braucienu izmaksas finansējuma saņēmēja projektu vadības un īstenošanas personālam atbilstoši normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi šo noteikumu 20.6.apakšpunktā minētās atbalstāmās darbības īstenošanai;

* + 1. transporta izmaksas (izmaksas par degvielu, par transportlīdzekļa nomu, par transporta pakalpojumu pirkšanu, par sabiedriskā transporta izmantošanu) finansējuma saņēmēja projektu vadības un īstenošanas personālam šo noteikumu 20.6.apakšpunktā minētās atbalstāmās darbības īstenošanai;
    2. obligāto veselības pārbaužu izmaksas un speciālo medicīnisko optisko redzes korekcijas līdzekļu (briļļu) kompensācijas izmaksas finansējuma saņēmēja projektu vadības un īstenošanas personālam šo noteikumu 20.6.apakšpunktā minētās atbalstāmās darbībās īstenošanai;
    3. veselības apdrošināšanas izmaksas finansējuma saņēmēja projektu vadības un īstenošanas personālam šo noteikumu 20.6.apakšpunktā minētās atbalstāmās darbības īstenošanai, ja veselības apdrošināšana paredzēta finansējuma saņēmēja iestādē. Ja projekta vadības un īstenošanas personāls ir nodarbināts uz normālo darba laiku, veselības apdrošināšanas izmaksas ir attiecināmas 100 procentu apmērā. Ja projekta vadības un īstenošanas personāls ir nodarbināts nepilnu darba laiku, veselības apdrošināšanas izmaksas nosakāmas atbilstoši nepilnā darba laika noslodzei. Ja projekta vadības un īstenošanas personāla atlīdzībai piemēro daļlaika attiecināmības principu, veselības apdrošināšanas izmaksas nosakāmas atbilstoši daļlaika noslodzei. Veselības apdrošināšanas izmaksas ir attiecināmas tikai uz periodu, kad projekta vadības un īstenošanas personāls ir nodarbināts projektā;
    4. izmaksas semināru, darba grupu un konferenču organizēšanai un īstenošanai, tai skaitā telpu īres maksa (ja projekta aktivitāšu īstenošanai nepieciešams īrēt telpas ārpus finansējuma saņēmēja vai projekta īstenošanas sadarbības partnera juridiskās un faktiskās uzturēšanās adreses) un datortehnikas nomas izmaksas šo noteikumu 20.2.apakšpunktā minētās atbalstāmās darbības īstenošanai;
    5. pakalpojuma (uzņēmuma) līguma izmaksas šo noteikumu 20.1., 20.3., 20.4. un 20.5.apakšpunktā minēto atbalstāmo darbību īstenošanai un piegādes līguma izmaksas šo noteikumu 20.5.apakšpunktā minēto mācību līdzekļu, tai skaitā digitālo mācību līdzekļu, metodisko materiālu un simulācijas iekārtu piegādei. Pakalpojuma (uzņēmuma) līguma izmaksas nevar ietvert to atbalstāmo darbību īstenošanas izmaksas, kuras šo noteikumu 15.4.apakšpunktā minētais sadarbības partneris veic šo noteikumu projekta 20.3., 20.4. un 20.5.apakšpunktā minēto atbalstāmo darbību īstenošanai;
    6. tulkošanas izmaksas, kas ir pamatotas un saistītas ar mācību līdzekļu, tai skaitā digitālo mācību līdzekļu, izstrādi šo noteikumu 20.5.apakšpunktā minētās atbalstāmās darbības īstenošanai;
    7. informācijas un publicitātes pasākumu izmaksas atbilstoši normatīvajiem aktiem, kas nosaka kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana šo noteikumu 20.7.apakšpunktā minētās atbalstāmās darbības īstenošanai;
    8. slēdzot pakalpojuma (uzņēmuma) līgumu, ņem vērā nosacījumu, ka, ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligāto iemaksu izmaksas.

1. Šo noteikumu 21.2.apakšpunktā minētās netiešās attiecināmās izmaksas finansējuma saņēmējam un sadarbības partnerim projektā plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 22.1.1. un 22.1.2.apakšpunktā minētajām tiešajām attiecināmajām personāla atlīdzības izmaksām, kas veiktas uz darba līguma vai rīkojuma par iecelšanu amatā pamata. Netiešo izmaksu vienotās likmes aprēķinā netiek iekļautas šo noteikumu 22.1.2.2.apakšpunktā minētās sadarbības partneru projekta īstenošanas personāla atlīdzības izmaksas, kuras ir noteiktas, piemērojot vienas vienības izmaksu metodi.
2. Šo noteikumu 21.3.apakšpunktā minētos neparedzētos izdevumus (izdevumi papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami noslēgtās vienošanās par projekta īstenošanu izpildes nodrošināšanai) projektā plāno kā vienu izdevumu pozīciju un tie nepārsniedz divus procentus no projekta tiešajām attiecināmajām izmaksām. Neparedzēto izdevumu izlietošanu finansējuma saņēmējs saskaņo ar sadarbības iestādi vienošanās par projekta īstenošanu noteiktajā kārtībā.
3. Plānojot šo noteikumu 22.1.1. un 22.1.2.apakšpunktā minētās darba līguma un uz rīkojuma par pretendenta iecelšanu ierēdņa amatā pamata izmaksas, finansējuma saņēmējs nodrošina, ka projekta vadības personāls un projekta īstenošanas personāls tiek piesaistīts uz pilnu darba laiku vai nepilnu darba laiku ne mazāk kā 30 procentu apmērā no kopējā darba laika, attiecīgi veicot projekta vadības un projekta īstenošanas personāla darba laika uzskaiti par veiktajām funkcijām un nostrādāto laiku.
4. Pievienotās vērtības nodoklis ir attiecināmās izmaksas, ja tas nav atgūstams atbilstoši Latvijas Republikas normatīvajiem aktiem nodokļu politikas jomā.
5. **Specifiskā atbalsta īstenošanas nosacījumi un vienošanās par projekta īstenošanu vienpusēja uzteikuma nosacījumi**
6. Finansējuma saņēmējs projekta īstenošanu var uzsākt no šo noteikumu spēkā stāšanās dienas, bet ne vēlāk kā mēnesi pēc vienošanās par projekta īstenošanu noslēgšanas dienas. Projektu īsteno līdz 2021.gada 31.decembrim. Projekta īstenošanas vieta ir Latvijas Republikas teritorija.
7. Specifiskā atbalsta īstenošanas uzraudzībai Izglītības un zinātnes ministrija izveido projekta uzraudzības padomi, kurā ar balsstiesībām uzaicina Labklājības ministrijas, Ekonomikas ministrijas, Zemkopības ministrijas, Kultūras ministrijas un Veselības ministrijas pārstāvjus, ar padomdevēju tiesībām tostarp uzaicina Latvijas Pašvaldību savienības, Latvijas Lielo pilsētu asociācijas, Latvijas Amatniecības kameras, Akadēmiskās informācijas centra, Latvijas Tirdzniecības un rūpniecības kameras pārstāvjus. Projekta uzraudzības padomes sastāvā novērotāju statusā var iekļaut pārstāvjus no Finanšu ministrijas un Centrālās finanšu un līgumu aģentūras. Projekta uzraudzības padome darbojas saskaņā ar Izglītības un zinātnes ministrijas apstiprinātu nolikumu un to sasauc ne retāk kā vienu reizi trijos mēnešos.
8. Lai veicinātu horizontālā principa "Vienlīdzīgas iespējas" ieviešanu metodisko materiālu un mācību līdzekļu, tai skaitā digitālo mācību līdzekļu, izstrādē tiks integrēti vienlīdzīgu iespēju jautājumi neatkarīgi no dzimuma, vecuma, invaliditātes, etniskās piederības un citiem diskriminācijas veidiem, jo īpaši, kas attiecas uz profesionālās studiju jomas vai profesijas izvēli, tādā veidā mazinot darba tirgus segregāciju pēc dzimuma.
9. Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošina komunikācijas un vizuālās identitātes prasību ievērošanu.
10. Finansējuma saņēmējs savā tīmekļa vietnē ne retāk kā reizi trijos mēnešos ievieto aktuālu informāciju par projekta īstenošanu.
11. Finansējuma saņēmējs, izstrādājot modulārās profesionālās izglītības programmas, paredz:

32.1. to saturā iekļaut vai integrēt komponentes „iniciatīva un uzņēmējdarbība”, „sabiedrības un cilvēka drošība”, „informācijas un komunikācijas tehnoloģijas”, ”sociālās un pilsoniskās prasmes” un „valodas, kultūras izpratne un izpausme”;

32.2. to ieviešanā paredzēt iekļaujošās izglītības principu, kas paredz vienlīdzīgu iespēju ievērošanu neatkarīgi no izglītojamo vajadzībām un spējām, mantiskā, sociālā stāvokļa, rases, tautības, dzimuma, reliģijas vai politiskās pārliecības, dzīvesvietas un nodarbošanās pieejamā, cienošā un atbalstošā vidē;

32.3. to ieviešanu nodrošināt profesionālās pamatizglītības, profesionālās vidējās izglītības, arodizglītības, profesionālās tālākizglītības un profesionālās pilnveides izglītības programmas apguvē.

1. Finansējuma saņēmējs un sadarbības partneri slēdzot pakalpojuma (uzņēmuma) līgumu par projekta aktivitāšu īstenošanu ievēro Publisko iepirkumu likuma nosacījumus.
2. Projekta īstenošanas gaitā radušos izmaksu sadārdzinājumu finansējuma saņēmējs sedz no saviem līdzekļiem.
3. Finansējuma saņēmējs nodrošina sasniegto rezultātu – projekta ietvaros iegādāto simulācijas iekārtu – ilgtspēju vismaz trīs gadus pēc projekta pabeigšanas.
4. Finansējuma saņēmējs nodrošina datu uzkrāšanu par:

36.1. profesionālās izglītības iestāžu skaitu, kuras izglītības procesā izmanto jaunizstrādāto profesijas standartu mācību līdzekļus, modulārās profesionālās izglītības programmas, kuru izstrādei ir sniegts Eiropas Sociālā fonda atbalsts;

36.2. mācību līdzekļu, tai skaitā iegādāto simulāciju un digitālo mācību līdzekļu skaitu, kuru izstrādei piešķirts Eiropas Sociālā fonda atbalsts;

36.3. horizontālā principa "Vienlīdzīgas iespējas" rādītāja - izstrādāto vai pilnveidoto izglītības programmas, metodisko līdzekļu, vadlīniju, mācību līdzekļu, tai skaitā digitālo mācību līdzekļu skaitu, kuros ir integrēti vienlīdzīgu iespēju jautājumi (dzimumu līdztiesība vai invaliditāte vai vecums vai etniskā piederība).

1. Sadarbības iestāde lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņem divu mēnešu laikā no projekta iesnieguma iesniegšanas beigu datuma.
2. Sadarbības iestādei ir tiesības vienpusēji atkāpties no vienošanās par projekta īstenošanu jebkurā no šādiem gadījumiem:

38.1. finansējuma saņēmējs nepilda vienošanos par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt specifiskā atbalsta mērķa uzraudzības rādītāju sasniegšanu un finanšu rādītāju sasniegšanu;

38.2. citos gadījumos, kas noteikti vienošanās par projekta īstenošanu.

Ministru prezidents M.Kučinskis

Izglītības un zinātnes ministrs K.Šadurskis

Vīzē: valsts sekretāra vietnieks –

Nodrošinājuma un finanšu departamenta

direktors, valsts sekretāra pienākumu izpildītājs E.Martinsons

06.04.2016. 15:18

2735

L.Vilde-Jurisone

67047767